PATVIRTINTA

 Kauno Simono Daukanto

 progimnazijos direktoriaus

 2016 m. rugsėjo 1 d.

 įsakymu Nr. V1 – 239

**KAUNO SIMONO DAUKANTO PROGIMNAZIJOS**

 **NEFORMALIOJO VAIKŲ ŠVIETIMO ORGANIZAVIMO**

**TVARKOS APRAŠAS**

**I. BENDROSIOS NUOSTATOS**

1. Neformalusis vaikų švietimas progimnazijoje įgyvendinamas pagal Neformaliojo vaikų švietimo koncepciją, patvirtintą Lietuvos Respublikos Švietimo ir mokslo ministro 2005 m. gruodžio 30 d. įsakymu Nr. ISAK-2695, 2012 m. kovo 29 d. įsakymo Nr. V-554 redakcija.

2. Neformaliojo vaikų švietimo tvarkos aprašas ( Aprašas) reglamentuoja neformaliojo švietimo organizavimą ir vykdymą. Apraše apibrėžiami neformaliojo vaikų švietimo tikslai, pasirinkimo galimybės bei organizavimo tvarka.

3. Neformaliojo vaikų švietimo programa – mokytojo parengta ir neformaliojo švietimo metodais įgyvendinama programa, kuria siekiama ugdyti vaiko kompetencijas plėtojant prigimtinius jo gebėjimus. Neformaliojo vaikų švietimo programas mokiniai renkasi laisvai, jos yra neprivalomos, laisvai keičiamos

4. Neformalusis vaikų švietimas organizuojamas mokinio krepšelio lėšomis. Progimnazijos mokiniai gali rinktis meninę, sportinę, technologinę ar panašią veiklą, asmeninėms, socialinėms edukacinėms, profesinėms kompetencijoms ugdyti.

**II. NEFORMALIOJO VAIKŲ ŠVIETIMO TIKSLAI**

**5. Neformaliojo vaikų švietimo tikslai:**

5.1. Skatinti asmenybės augimo procesą, formuojant savitą mokinio santykį su tikrove.

5.2. Sudaryti galimybes tinkamai ugdyti meninius, sportinius, techninius, kūrybinius, socialinius ir gamtos mokslų gebėjimus.

5.3. Stiprinti mokinių bendruomeniškumo jausmą, organizuojant papildomas veiklas su progimnazijos socialiniais parneriais.

5.4. Sudaryti palankias sąlygas mokinių gebėjimų ugdymuisi, pasirengiant mokymuisi aukštesnį išsilavinimą teikiančiose švietimo įstaigose.

**III. NEFORMALIOJO VAIKŲŲ ŠVIETIMO PASIRINKIMO GALIMYBĖS**

6. Visi progimnazijos mokiniai gali rinktis neformaliojo švietimo užsiėmimus.

7. Neformalusis švietimas mokiniams yra neprivalomas, jis yra laisvai pasirenkamas.

8. Neformaliojo vaikų švietimo valandos yra skiriamos mokinių saviraiškai

9. Neformalusis vaikų švietimas organizuojamas atsižvelgiant į mokinių ir jų tėvų poreikius.

10. Neformaliojo vaikų švietimo programos yra rengiamos atsižvelgiant į veiklos tęstinumą bei suderinamumą su progimnazijos pasirinkta strategine kryptimi.

**IV. NEFORMALIOJO VAIKŲ ŠVIETIMO ORGANIZAVIMO TVARKA**

Neformaliojo vaikų švietimo veikla yra skirstoma į meninę, sportinę techninę bei gamtamokslinę veiklas. Šios veiklos padeda mokiniams ugdyti bendrąsias bei dalykines kompetencijas. Neformaliajam vaikų švietimui skirtos valandos yra aptariamos mokytojų tarybos bei progimnazijos tarybos posėdžiuose .Neformaliojo švietimo veiklas mokiniai renkasi laisvai, ji įgyvendinama realizuojant:

11. Neformaliojo švietimo programas, kurios rengiamos atsižvelgiant į progimnazijos mokinių poreikius bei mokyklos strategijos kryptis.

12. Programas rengia būrelių vadovai, jos yra tvirtinamos direktoriaus įsakymu.

13. Mokinių skaičius neformaliojo švietimo grupėje yra ne mažesnis kaip 10 mokinių.

14. Neformaliojo vaikų švietimo programos, mokinių atostogų metu yra vykdomos atsižvelgiant į mokinių poreikius.

15. Būrelio vadovas savo veiklos turinį fiksuoja elektroniniame dienyne.

16. Neformaliojo mokinių švietimo rezultatai pateikiami būrelių vadovų savianalizės anketose.

17. Neformaliojo vaikų švietimo būrelių veikla yra pristatoma 4 – 8 klasių mokinių popietės „Pabendraukime“ metu. Kiti progimnazijos bendruomenes nariai su būrelių veiklos rezultatais yra supažindinami tradicinių renginių metu.

18./ Neformaliojo vaikų švietimo būrelių veikloje įgytos mokinių kompetencijos išryškėja mokyklos, miesto respublikos, tarptautiniuose konkursuose, varžybose ir olimpiadose.

19. Neformaliojo vaikų švietimo būrelių pasiekimai yra skelbiami mokyklos tinklapyje bei facebook paskyroje.

20. Mokiniai už neformaliojo vaikų švietimo pasiekimus yra skatinami, vadovaujantis progimnazijos mokinių skatinimo ir drausminimo tvarka.

 **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**